文化大革命

[縮圖|替代文字|[紅衛兵|紅卒蜂集皇苑，手擎紅冊]]
**文化大革命**，全稱**無產階級文化大革命**，略稱**文革**。大陸之訌亂也。共產黨人毛澤東所肇，言「不破不立」：所破者，禮樂故律也；立者，無產階級之文化也。起於西元一九六六年，《五一六通知》其始也；迄於一九七六年；懷仁堂之變其竟也。其時綱紀廢弛，倫常盡毀，士遭焚坑，民陷塗炭，故史家亦稱**十年內亂**、**十年動亂**、**十年浩劫**，貶之也。
## 題該
西元一九六六年，歲次丙午。夏五月，中共中央政治局集於北京，擴大其會議，布《中國共產黨中央委員會通知》，通稱「五一六通知」。

秋八月，召八屆十一中全會，通過《關於無產階級文化大革命之決定》，即「十六條」也。革命茲始。

是時海內鼎沸，死傷無算，至有人相食者，事詳諸錄。


檔案:Political_slogan_by_Red_Guards_on_the_campus_of_Fudan_University_1976.jpg|一九七六年，復旦大學邯鄲校區牆垣紅字標語
檔案:Songbinbin2.jpg|要武獻章圖。「紅卒」頭目宋彬彬受覲，式佩袖章，毛聞其名而改之「宋要武」


初，主席毛澤東既下詔發動文革，號在學諸生曰「紅衛兵」，諸生復擁之爲「紅司令」，由是風行天下。
## 行蹟

[縮圖|150px|血淚宮|[一九六六年，故宮神武門大理石匾，傅於大紙，橫書以「血淚宮」三大字]]

一九六六年夏五月，「文化大革命」旨下。未幾，紅衛兵興。

下定决心，不怕犧牲，排除萬難，去爭取勝利。——毛澤東

初，毛澤東號召青年，曰「造反有理」，又云「革命不是請客喫飯」，「革命是暴動」。於是京師諸生風聞而動，結黨連群，衣草綠，臂約赤章，號曰「紅衛兵」。其勢燎原，衝擊官府，凌逼有司，法度由是遂隳。

時分國人為二部：曰「紅五類」，謂革幹、軍、烈、工、農之子也，以此為貴；曰「黑五類」，謂地、富、反、壞、右也，以此為賤。凡屬黑類，皆被桎梏，或錮之「牛棚」，或驅之勞役，至於父子相殘，夫妻反目，人倫道喪。

既而舉國「破四舊」。凡古聖先賢之書、宗廟名勝之跡，悉遭毀辱。北師大有女曰譚厚蘭，率眾如魯，破曲阜，夷孔廟，毀塑像，發其墓而焚其屍，曝於荒野。

一九六七年春，亂益甚。上海有「一月風暴」奪權之事，諸省效尤，各立山頭，武鬥成風。陳毅等宿將切諫，指為謬誤，澤東震怒，誣為「二月逆流」。由是「大串聯」起，四方學子，免費乘車，輻輳京師，以瞻其顏，百業為之停歇。


檔案:Pengdeh.jpg|彭德懷，「坐土飛機」，押至大會裁審，時為「反革命修正主義分子」也
檔案:Guangmei_cultural_revolution.jpg|王光美，劉少奇之妻也，紅卒強使衣之詭袍
檔案:Xi_Zhongxun_on_struggle_session_in_September_1967.jpg|習仲勳，掛項牌而臨臺


當是時，批鬥之風大熾。凡高官碩儒，一言不合，即罹慘禍。前京兆尹吳晗，以《海瑞罷官》文字獲罪，備受折辱，竟至自裁。大將軍彭德懷，百戰元勳，亦被囚繫，施以極刑。

其辱人之術多端：或剃陰陽頭，或戴高帽，或掛木牌遊街。尤以「噴氣式」為甚，勒令受刑者反剪雙臂，強按其首至於膝，狀若飛鳶俯衝，痛楚欲裂，名曰「坐土飛機」。
縮圖|150px|菩薩夷面，儘為所壞
坊間狼藉，佛像遭毀，鐘鐸不全，比丘還俗，經籍成灰。橫行者以「革命無罪」自飾，塗炭者以「形勢大好」相誇。浩劫由此濫觴。
## 原誌

一九六六年丙午夏，四清事畢。五月，毛澤東以此舉為演習，乃撰大字報曰《炮打司令部》，意在劉少奇、鄧小平。少奇時為國家主席，見責，遂自陳其罪，乞骸骨。林彪由是顯，力攻少奇。紅衛兵者，諸生所組親軍也，奉澤東號令，指斥少奇為「工賊」、為「中國赫魯曉夫」。少奇受辱無算，禁錮幽室，尋病卒，草草而葬，至無名以誌之。

九月，復黜鄧小平，斥為「修正主義第二」，盡褫其官，下放江西，令就役拖拉機廠。陳雲亦被貶。

時風大熾，蔑視斯文，目士人為「殠老九」，加之以「反動權威」之名。陳寅恪聞廣播之聲而驚懼，竟以不起；老舍不堪凌辱，投湖自盡；傅雷夫婦亦環樑俱死。一時神州板蕩，人人自危。

廢貢舉，庠序致教皆息。令諸生數百萬「上山下鄉」，插隊落戶，以此荒廢學業、流落邊鄙者無算。

一九六七年丁未，廣西大亂，武鬥成風。其甚者至剖腹取人心肝食之，以此示革命之堅，慘絕人寰。

一九七一年辛亥，廬山更裁，陳伯達下獄。九月十三日，林彪謀逆事洩，攜妻、子北奔蘇聯，至蒙古溫都爾汗，機墜人歿。

一九七四年甲寅至一九七五年乙卯，江青等結黨，曰四人幫，借「評法批儒」之名，欲倒周恩來，斥其「崇洋媚外」。

一九七六年丙辰，春，周恩來薨。清明，京師民變，聚於天安門悼之，為江青等人所鎮。

九月，毛澤東薨。訃聞天下，舉國震悼。京師萬民哭臨，如喪考妣。時百姓無論持語錄而泣下，抑或瞻遺像而銜悲，相率湧至廣場，如朝聖地，悲號之聲，震動城闕。
## 列譚

### 寵眷

「四人幫」者，江、張、姚、王也。江青者，山東諸城人也。本俳優，名藍苹，後歸於毛澤東。澤東既秉國鈞，發文化大革命，青與滬上張春橋、姚文元、王洪文結黨，時號「四人幫」。四兇既張，誣陷忠良，劉少奇、彭德懷等皆死其手。青為人險鷙驕橫，嘗自比武后。及澤東死，華國鋒謀於葉劍英，收四兇下獄。後鞫於庭，青抗辯不服，咆哮公堂曰：「我就是和尚打傘，無法無天！」竟處死緩，後自縊死。
### 權臣
縮圖|150px|彪亦從風而動，今尚持冊，不虞數年後之變

林彪，字育容，湖北黃岡人。善用兵，佐澤東取天下，功列元帥。文革初，彪陰結澤東意，手持《語錄》，口稱「萬歲」，造神之風，由此大熾。澤東立為儲貳，以此位極人臣。然彪內懷異志，與其子立果謀作亂，事洩，倉皇北奔。時一九七一年九月十三日，機墜蒙古溫都爾汗，骸骨以此暴於荒野。

越二年，夏七月四日，毛澤東曰：「夫尊孔反法，國民黨也謂其然，彪也可爾。」秋九月，澤東語外邦人曰：「朕覽中國之封建史，南面九州，能揚名萬世者，莫先於始皇帝。朕亦始皇也，彪也相謗以秦始皇。國人論秦法者，褒貶分明，惟朕謂秦是而孔非哉！」後選編『林彪與孔孟之道』，江青董之。既畢，青與王洪文上請，欲以刊行，上可之，坐是，但見古跡有涉孔老二者，多被損隳，而文廟所當衝尤多焉。
### 官吏

康生，本名張宗可，山東諸城人也。性陰刻，善伺意。早歲以此躋身中樞，握社會部權柄。凡黨內有整肅事，生必先登，以此羅織冤獄，陷害習仲勛、薄一波等，不可勝數。生雖善書畫，號「魯赤水」以抗「齊白石」，然其人亦書畫之雅賊，藉抄家之機，飽掠文物名跡。文革末以疾死，遺命開除黨籍。

陳永貴，山西昔陽大寨人。本農夫，不識之無。因善治農田，飾偽績以邀上賞。澤東喜之，立為天下法，號曰「農業學大寨」。永貴由是登龍門，布衣而拜副相。居官顢頇，猶以此自矜。嘗語鄧小平曰：「公復出，將置先帝遺教於何地？」小平笑而斥之曰：「孺子不足與議國事。」後革開放起，永貴罷相，復為編氓。
### 烈女

張志新，天津人。性剛直。文革方殷，眾皆諾諾，獨志新諤諤。直言澤東之過，謂「領袖非神，個人迷信可休矣」。以此獲罪下獄，備受慘毒。臨刑，獄卒恐其呼號，竟斷其喉管，血濺法場。
### 儒林
縮圖|left|150px|郭沫若像

郭沫若者，蜀人也。少負才名，長於甲骨史詩。然其為人，隨勢俯仰，無特操。文革中，媚江青、頌澤東，甘為犬儒。嘗賦《水調歌頭》二闋：初斥鄧小平為「翻案賊」，未幾四兇敗，復賡韻頌華國鋒而罵江青為「白骨精」。士林薄其無行，謂之「風派」云。

錢鍾書，江蘇無錫人，世家子也。博極群書，兼通中西。文革中，受乃翁名累，遭紅衛兵鬄頭之辱，配謫幹校，職司閽人。雖身處逆境，居陋室，然著述不輟，成《管錐編》巨著。其妻楊絳，亦知名才女，相濡以沫，雖遭塗炭而節操不改。
### 五陵

宋彬彬，開國上將任窮女也。文革初，率眾為紅衛兵。澤東見之，問其名，曰：彬彬。問：「文質彬彬乎？」曰：「諾」。 毛喟歎曰「要武嘛」。因改名「要武」。自是氣焰燻灼，肆虐師長，校長卞仲耘之死，彬彬有力焉。亂平，彬彬浮海遊美，獎環境博士學位，後入美國籍，仕於麻塞諸塞州環保局，官拜大員。甲辰秋，死於紐約。
### 域外

重信房子者，東瀛日本女也。少聞極左之說，慕文革之風，糾合亡命，號「日本赤軍」。其黨羽又有據淺間山莊抗拒警察者，綁架殺人，傷警弒母，亦甚至殺母傷警，天下駭聞。後房子被擒，囚於大阪，至癸卯年方釋。
## 引據

分類:中華人民共和國紀事